Au mers să salveze o viaţă şi s-au întors bătuţi şi jefuiţi: Caz şocant la Ambulanţa Bihor (VIDEO)

Au mers să salveze o viaţă, şi s-au întors bătuţi şi jefuiţi! Vorbim despre şoferul şi asistentă unei ambulanţe din Bihor. Echipajul a ajuns în localitatea Diosig pentru a consulta un bebeluş de o lună, însă nu a mai găsit sugarul. A găsit, în schimb, un bărbat extrem de agresiv, care l-a lovit pe şofer, iar de la asistentă a furat tableta pe care se înregistrează datele medicale ale pacienţilor.

Un apel disperat la 112 anunţa că un bebeluş de nici patru săptămâni nu se simte bine. Imediat, o salvare a plecat de la Marghita spre satul Diosig, cunoscut ca o adevărată colonie de romi.

Nici bine nu a ajuns ambulanţa, că un bărbat l-a lovit în cap pe şofer, iar de la asistentă a furat tableta cu informaţiile medicale ale pacienţilor şi prin care echipajul comunică cu medicii coordonatori. De bebeluş, nici urmă!

Copilul a fost luat de bunică, astfel că nu s-a mai pus problema vreunui consult.

Îngroziţi, şoferul şi asistenta medicală au fugit mai mult de un kilometru şi au sunat la 112. La faţa locului, au ajuns poliţiştii, care au reuşit să recupereze tableta furată.

"Am fost solicitati de părinţii copilului, spuneau că este bolnav, nu ne-au precizat mai multe, am trimis un echipaj, iar, la faţa locului, tatăl copilului a fost foarte recalcitrant, a sărit la ambulanţier si i-a smuls tableta din mâna asistentei. Când a văzut cu cine are de-a face, echipajul nostru s-a retras şi a cerut sprijinul poliţiei", a afirmat Liciniu Venter, purtător de cuvânt Ambulanţa Bihor.

În coloniile de romi, agresiunile împotriva echipajelor medicale sunt deja obişnuite. Este şi motivul pentru care SMURD Bihor a decis, încă de acum patru ani, ca autospecialele sale să mai meargă până la casele din colonii.

Medicii SMURD cer ca persoanele pentru care au fost chemaţi să fie aduşi la marginea drumului.

Anul trecut, tot un echipaj al Serviciului de Ambulanţă Bihor a fost atacat cu un topor în colonia de romi din Tinca.UN ADEVĂRAT MIRACOL! S-a dus cu iubitul său necredincios la mormântul Părintelui Arsenie Boca. Când au ajuns acolo, ceva cu totul NEAȘTEPTAT i s-a întâmplat tânărului

Au mers să salveze o viaţă şi s-au întors bătuţi şi jefuiţi: Caz şocant la Ambulanţa Bihor